Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 6. lipnja 2010.

22(33)2010.

Evanđelje Lk 7,11-17
Mladiću, kažem ti, ustani!
Čitanje svetog Evanđelja po Luki
U ono vrijeme: Isus se uputi u grad zvani Nain. Pratili ga njegovi učenici i silan svijet. Kad se približi gradskim vratima, gle, upravo su iznosili mrtvaca, sina jedinca u majke, majke udovice. Pratilo ju mnogo naroda iz grada. Kad je Gospodin ugleda, sažali mu se nad njom i reče joj: »Ne plači!« Pristupi zatim, dotače se nosila; nosioci stadoše, a on reče: »Mladiću, kažem ti, ustani!« I mrtvac se podiže i progovori, a on ga dade njegovoj majci. Sve obuze strah te slavljahu Boga govoreći: »Prorok velik usta među nama! Pohodi Bog narod svoj!« I proširi se taj glas 0 njemu po svoj Judeji i po svoj okolici.
Riječ Gospodnja.
Često smo svjedoci da mladi ljudi brzo završavaju ovozemaljski život. Otvorimo li novine, možemo u njima čitati obavijesti o smrti, naći ćemo puno onih koji u cvijetu mladosti odlaze s ovoga svijeta. U raznim novinskim tekstovima pročitat ćemo razne naslove: „Droga ga odvela u smrt“, „Odvezao se u smrt s 200 km na sat“, „Otišao u smrt zbog neuzvraćene ljubavi“ itd. U sredinama u kojima živimo puno mladih završava prerano svoj život. Ako pogledamo naše prometnice, uzduž i poprijeko naše lijepe Hercegovine, kraj puta kao svjedoci stoje tolika obilježja onima koji su izgubili svoj život upravo na njima. Većina onih koji su poginuli u prometnim nesrećama na našim cestama su mladi ljudi. Možemo reći, da je krvlju naše mladosti natopljen svaki centimetar asfalta. Mnogi mladi svoj život olako izgube, ili su se razočarali u svom životu ili su izgubili smisao života. I svaki put, kada ih ispraćamo na groblja pitamo se: „Zašto? Zašto baš u cvijetu mladosti završi svoj život?“ Ne možemo ni zamisliti kolika je bol roditelja za njihovom djecom.
Fra Ivan Boras

'MLADIĆU, KAŽEM TI, USTANI…' (Lk 7, 11- 17)
Kako čitati ovaj biblijski tekst danas? Da li racionalistički, povijesno ili simbolički? Tko će nam dopustiti da živimo? Tko će nam dopustiti da živimo puninu života? Jer svi znamo da ima života koji nisu životi, ima života koji su patnja i tuga. Vrlo često život je obilježen patnjom i žalošću, život bez slobode. Ima života koji žive bez ljubavi i razumijevanja. Svi smo mi doživjeli neku smrt voljene osobe. Stali smo pokraj te osobe i očekivali 'čudo' – molili za čudo.
Možda to izgleda ludo ali je naravno. I to je bio kao neki iskon naše vjere. Nikako nismo prihvaćali da je naš voljeni mrtav jer smo vjerovali da je njegov duh živ, da nas ljubi i mi njega i da je s nama. Imamo u životu događaja koji su nam neracionalni ipak su stvarni, zapravo mi ih doživljavamo kao stvarne. Koliko majki danas plače nad svojom djecom? 'Mrtvi' ljudi šeću našim ulicama. Izgubili su se kao ljudi. Bez ikakvog su smisla za život.
Nešto se iz njihovog života ispraznilo, kao da im je duh otišao iz njih. Ipak i oni traže svoj životni smisao – i oni traže svog 'Krista' da ih oživi. Traže razne učitelje, međutim ne nalaze na učitelja čija će im riječ vratiti život. Koliki ne čuju ili neće da čuju riječi: Mladiću, ustani!' iako nemaju drugog izlaza. Ili će prihvatiti da budu 'uskrišeni' ili će umrijeti. Potrebno je u Kristu otkriti svojeg spasitelja, onoga koji nas poziva i u kojemu možemo naći osmišljenje svojega života. Njegov život i riječ daju čovjeku svijetlo i novi smjer življenja. Isus očituje Boga kao smisao života. Ljudski život ili se živi smišljeno ili se uopće ne živi. Od ideala se živi ili se umire.
Danas je velika ponuda 'proroka'. A Isus je na liniji života pa on nikome ne konkurira niti njemu tko. Krivo bi bilo suprotstavljati ga ili mu se suprotstavljati. Tko vjeruje u Isusa i njegovu riječ, uskrsnut će na novi život. Da li mi uopće čeznem za nekim novim životom, za kvalitetnijim životom. A Isusovo vrijeme je tu. Ne treba ga čekati. Danas nam Riječ govori o duhovnom uskrsnuću: da nam Bog dadne život, da nam Bog povrati život, da istinski živimo božanski život. Bog je moćan da nas promijeni. A svi smo mi barem djelomično mrtvi, inertni, zaleđeni. U isto vrijeme smo živi i mrtvi, u nadi, u ljubavi i plemenitosti.
U svakome od nas ima dosta 'slojeva' (predjela) u koje nikada nismo stupili. Strašimo se, bježimo od toga zato nas ponekada zahvaća beznađe. I tako neki hodajući umiru. Nekad je 'razoreni čovjek' u lošijem izgledu nego li mrtvac. Ali Bog može uskrisiti mrtve, on može stvoriti novog čovjeka. Sjetimo se dijaloga između Nikodema i Isusa… Ateist nije samo onaj koji ne prihvaća postojane Boga – takvih je vrlo malo – već i onaj koji ne vjeruje da ga Bog može promijeniti i da se nikako ne ože promijeniti.
Isus nas upozorava da njegova misija nije sam duhovna, pa se i ne smije svesti samo na duhovno: „Dođite i vidite da duh nema tijela ni kosti, a kako vidite ja imama.“ On jede, pije… On, iako je uskrsnuo, s njima jede i pije, s njima je zajedno.
Ovo je poziv da se kršćanstvo ne smije svesti na golu duhovnost, da ono treba biti utjelovljeno i tako življeno. Isus uskrisuje mrtve na novi život već u ovome svijetu. Koliko li majki plače nad svojom djecom, kolikima je potrebno da im sin uskrsne i da im se obrišu suze? Kršćani su na to pozvani, ako vjeruju svojem učitelju Isusu Kristu. Oni trebaju tješiti, uskrisivati i brisati suze. Svi smo mi bilo udovica iz Evanđelja bilo njezi sin.
U svakom slučaju obratimo se Isusu, a on je tu da nas uskrisi i utješi. Tko će nam dati život za kojim čeznemo? Ima života koji ne mogu dobiti kvalifikaciju života. Koliko ih je u izgubljenom stanju, u neljudskim uvjetima. Neki su čak nesposobni za ljubav i zajedništvo.
Možda previše želimo tjelesnu situaciju promijeniti, a potrebno nam je da se duhovno promijenimo pa ćemo se promijeniti cijeli. Potrebno nam je se otvoriti jednom drugom životu prema kojem smo mi usmjereni. Potrebno je 'nadići' vrijeme i ući u vječnost.
Marjan Jurčević

Popričesna meditacija
10. nedjelja kroz godinu C
“Mladiću, kažem ti, ustani!” (Lk 7,14)
“Evo, sin tvoj živi!” (1 Kr 17,23)
Naš je život često pun tvrdoće, nevolja, sučeljavanja.
A Isus kaže: Ustani, tebi kažem! Tebi, ne samo onom mladiću iz Naina. Tebi, u tvojim prilikama, sada kažem: Ustani!
Gospodine, hvala Ti za Tvoju riječ i za Tvoju ljubav. Budi na putu kojim prolazi pogrebna povorka moga života. Zaustavi je i usmjeri moj život prema – životu! Da milošću Tvojom nadvladam svaku brigu i budem radosnim svjedokom Tvoga evanđelja! Priredio: Dario Miletić

Svećenik
je služitelj sakramenta koji obuhvaćaju cijeli čovjekov život. Preko sakramenata doživljavamo svoju Crkvu kao majku sa sedam ruku koja nam pruža pomoć u odlučnim etapama našega života, svoju pomoć i božansku milost. Svećenik je preko sakramenta veliki životni pratitelj svakog od nas, u svim odlučnim trenucima našeg života, koji će samo onda uspjeti ako je u njemu prisutna Božja milost i Božja ruka. fra Ivan Boras

Samostan Sv. Frane u Zadru
BLAGDAN
SV. ANTUNA PADOVANSKOG
Nedjelja, 13. lipnja 2010.
SV. MISE:
7, 8, 9, 10, 11,
17 (blagoslov djece)
i 20 sati.

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 6. VI. : X. NKG, Norbert, Nada
Ponedjeljak: 7. VI. : Robert, Radoslav - Kateheze za odrasle
Utorak 8. VI.: Medardo, Žarko - 13. od 13 utoraka molitve sv. Anti - molitva i pobožnost prije mise u 20 sati. Kateheze za mlade
Srijeda 9. VI.: Efrem, Ranko
Četvrtak 10.. VI.: Margareta, Biserka — Trodnevnica sv. Anti
Petak 11. VI. PRESVETO SRCE ISUSOVO - Župni blagdan na Voštarnici. Mise su u 7,30 u 9 u 10,30 u 19 i 20,30 sati
Subota 12. VI.: Bezgrešno Srce Marijino
Nedjelja 13. VI.: XI. NKG, sv. Ante Padovanski - Svetkovina u našem samostanu. Mise su do podne svaki sat: 7, 8, 9, 10 i 11 sati. Popodne u 17 (blagoslov djece) i večernja misa u 20 sati.
NEDJELJOM SU MISE u 8,30 u 10 i u 20 sati
Svaki dan je misa u 7 i 20 sati
Služba časova (časoslov): svagdanom u sv. misi,
nedjeljom i svetkovinama Večernja u 19,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 19,30 sati.

Ak’ čudesa tražiš, gle,
smrt i bludnja, nevolje,
vrag i guba bjegaju,
zdrave bolesnici.
More, lanci uzmiču,
uda, stvari propale;
mole i dobivaju
mladi pa i stari.

Iščezava pogibelj,
prestaju i potrebe,
neka kaže tko to zna,
pa i Padovanci.
More, lanci uzmiču,
uda, stvari propale;
mole i dobivaju
mladi pa i stari.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)